b'\n_START_ARTICLE_\nChandra observatorija\n_START_PARAGRAPH_\nChandra observatorija yra did\xc5\xbeiausias ir moderniausias teleskopas su stiklo veidrod\xc5\xbeiais \xc4\xafrengtas dar tebeveikian\xc4\x8dioje orbitin\xc4\x97je rentgeno observatorijoje \xc5\xbeymaus astrofiziko S. \xc4\x8candrasekaro (S. Chandrasekhar) garbei pavadintoje Chandra. Chandros observatorij\xc4\x85 1999 m. liepos 23 d. \xc4\xaf kosmos\xc4\x85 paleido NASA organizacijos raketa STS-93._NEWLINE_\xc5\xa0is teleskopas turi keturis veidrod\xc5\xbei\xc5\xb3 sluoksnius. Teleskopo \xc5\xbeidinio nuotolis siekia 10 m., reg\xc4\x97jimo laukas yra 1\xc2\xb0. Chandra teleskopas savo jautrumu de\xc5\xa1imtis kart\xc5\xb3 pralenk\xc4\x97 savo pirmtak\xc5\xb3 teleskopus ir, svarbiausia yra pasiek\xc4\x99s 0,5\xc2\xb2 skiriam\xc4\x85j\xc4\x85 geb\xc4\x85, t. y. \xc5\xa1iuo at\xc5\xbevilgiu susilygino su ant\xc5\xbeeminiais optiniais teleskopais. Kosmin\xc4\x97 observatorija skrenda labai auk\xc5\xa1toje ir i\xc5\xa1testoje orbitoje, kuri siekia 10 000\xe2\x80\x93140 000 km auk\xc5\xa1t\xc4\xaf, kad imtuv\xc5\xb3 darbui netrukdyt\xc5\xb3 \xc5\xbeem\xc4\x97s radiacijos juost\xc5\xb3 elektringosios dalel\xc4\x97s.'